Σιγκέρου Ισίμπα

Ο Σιγκέρου Ισίμπα (ιαπωνικά:  石破 茂) είναι Ιάπωνας πολιτικός, ο οποίος υπηρέτησε ως ο 65ος Πρωθυπουργός της Ιαπωνίας και Πρόεδρος του Φιλελεύθερου Δημοκρατικού Κόμματος (ΦΔΚ) από το 2024 διαδεχόμενος τον Φουμίο Κισίντα έως τον Οκτώβριο του 2025. Είναι μέλος της Βουλής των Αντιπροσώπων από το 1986 και υπηρέτησε ως Υπουργός Άμυνας από το 2007 έως το 2008 και Υπουργός Γεωργίας, Δασοκομίας και Αλιείας από το 2008 έως το 2009, καθώς και ως γενικός γραμματέας του ΦΔΚ από το 2012 έως το 2014.

Ο Ισίμπα γεννήθηκε σε μια οικογένεια πολιτικών, με τον πατέρα του, Τζίρο Ισίμπα, να υπηρετεί ως κυβερνήτης της Επαρχίας Τοτόρι από το 1958 έως το 1974, πριν στη συνέχεια γίνει Υπουργός Εσωτερικών. Μετά την αποφοίτησή του από το Πανεπιστήμιο Κεϊό, ο Ισίμπα εργάστηκε σε τράπεζα πριν εισέλθει στην πολιτική μετά το θάνατο του πατέρα του. Ο Ισίμπα εξελέγη στην Βουλή των Αντιπροσώπων στις γενικές εκλογές του 1986 ως μέλος του ΦΛΚ, σε ηλικία 29 ετών.

Ως μέλος της Δίαιτας, ο Ισίμπα ειδικεύτηκε στην γεωργική πολιτική και την αμυντική πολιτική. Υπηρέτησε ως βουλευτικός αντιπρόεδρος της γεωργίας υπό την πρωθυπουργία του Κιίτσι Μιγιαζάουα, αλλά εγκατέλειψε το ΦΛΚ το 1993 για να ενταχθεί στο Κόμμα Ανανέωσης της Ιαπωνίας. Μετά την μετάβαση από διάφορα κόμματα και την επιστροφή του στο ΦΛΚ το 1997, ο Ισίμπα κατέλαβε διάφορες εξέχοντες θέσεις, συμπεριλαμβανομένου του Γενικού Διευθυντή του Οργανισμού Άμυνας υπό την πρωθυπουργία του Τζουνίτσιρο Κοΐζουμι, του Υπουργού Άμυνας υπό την πρωθυπουργία του Γιασούο Φουκούντα και του Υπουργό Γεωργίας, Δασικής και Αλιείας υπό την πρωθυπουργία του Τάρο Άσο.

Ο Ισίμπα έγινε βασική προσωπικότητα στο ΦΛΚ, όπου ήταν πολλές φορές υποψήφιος για την ηγεσία του κόμματος. Πρώτα το 2008, όπου κατέλαβε την 5η θέση, και πιο αξιοσημείωτα εναντίον του Σίνζο Άμπε στις εκλογές του 2012 και του 2018. Παρά τις κριτικές του για τον Φατριονισμό του ΦΛΚ, ίδρυσε τη δική του φατρία, Suigetsukai, το 2015, στοχεύοντας στην ηγεσία. Μετά την παραίτηση του Άμπε, ο Ισίμπα κατέβηκε ως υποψήφιος για την προεδρία το 2020 αλλά κατέλαβε την 3η θέση, πίσω από τον Γιοσιχίντε Σούγκα. Ο Ίσιμπα αρνήθηκε να θέσει υποψηφιότητα στις εκλογές του 2021, τις οποίες κέρδισε ο Φουμίο Κισίντα. Μετά την ανακοίνωση του Κισίντα ότι θα παραιτηθεί το 2024, ο Ισίμπα έθεσε υποψηφιότητα για πέμπτη και τελευταία φορά στις εκλογές του ΦΛΚ, όπου νίκησε την Σανάε Τακαΐτσι σε δεύτερο γύρο, καθιστώντας τον τον νέο ηγέτη του κόμματος και τον εκλεγμένο πρωθυπουργό, όπου και εκλέχθηκε επίσημα Πρωθυπουργός από την Δίαιτα την 1η Οκτωβρίου 2024. Στις 7 Σεπτεμβρίου 2025 ανακοίνωσε την παραίτησή του από το αξίωμα του Πρωθυπουργού και του ηγέτη του Φιλελεύθερου Κόμματος, μετά από απώλεια της κοινοβουλευτικής πλειοψηφίας στις εκλογές της Άνω Βουλής τον Ιούλιο του ίδιου έτους . 

Ο Ίσιμπα έχει αναπτύξει φήμη ως αντισυμβατικός πολιτικός λόγω της προθυμίας του να επικρίνει το κόμμα του, καθώς και τις σχετικά φιλελεύθερες στάσεις του σε κοινωνικά ζητήματα. Υποστήριξε μια πρόταση απουσίας εμπιστοσύνης κατά του Υπουργικού Συμβπυλίου του Κιίτσι Μιγιαζάουα το 1993 και άσκησε κριτική στον Άμπε καθ΄ όλη τη διάρκεια της δεύτερης πρωθυπουργικής του θητείας, παρά την υπηρεσία στις κυβερνήσεις και των δύο πρωθυπουργών.

 Παραπομπές 

 Εξωτερικοί σύνδεσμοι 





Κατηγορία:Πρωθυπουργοί της Ιαπωνίας
Κατηγορία:Ιάπωνες πολιτικοί